Christian Friderich Møller

Christian Friderich Müller (født 1. mars 1744, død 1. mars 1814) var en dansk kobberstikker, bror til Otto Friedrich Müller.

Müller var født i København som sønn av hofftrompeter Joachim Nicolaus Møller og Margrethe Henriche Udsen. Han mottok undervisning i tegning på Kunstakademiet i 1763 og lærte kobberstikkunsten hos J.M. Preisler. I 1775 ledsaget han sin bror på en undersøkelsesreise fra Drøbak inn i landet i Norge hvilket resulterte i den anonymt utgivne beretning: Reise igiennem Ovre-Tillemarken til Christiansand og tilbage 1775. Resultatet av brorens innsamlinger og undersøkelser i Norge og Danmark utkom i Zoologia Danica med C. F. Müllers stikk. Han stakk også til Flora Danica.

C. F. Müllers kolorerte kobberstikk var troverdige og den gode kvalitet av avbildningene var med til å gi disse verker internasjonal berømmelse.

Müller døde i København den 1. mars 1814. Han hadde vært gift med Louise Sophie, født Krebs. En av parets døtre giftet seg med komponisten Édouard du Puy.

Referanser 

Danske grafikere